62024TO0045_INF
Uznesenie Všeobecného súdu (siedma komora) z 25. februára 2025 –ePURE a Pannonia Bio/Parlament a Rada
(vec T‑45/24)
„Žaloba o neplatnosť – Energetika – Nariadenie (EÚ) 2023/2405 – Povinnosť dodávateľov leteckého paliva zabezpečiť, aby všetko palivo poskytované prevádzkovateľom lietadiel na každom letisku Únie obsahovalo minimálne podiely udržateľných leteckých palív – Neexistencia osobnej dotknutosti – Neprípustnosť“
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá – Nariadenie, ktorým sa stanovujú harmonizované pravidlá zavádzania a dodávok udržateľných leteckých palív (DAC) – Nariadenie stanovujúce povinnosť dodávateľov leteckých palív, aby prevádzkovateľom lietadiel na letiskách Únie sprístupnili palivá, ktoré musia obsahovať minimálny podiel DAC – Vylúčenie biopalív vyrábaných z potravinárskych a krmovinárskych plodín a biopalív vyrábaných z medziplodín – Žaloba podaná výrobcom a dodávateľom etanolu z obnoviteľných zdrojov, vyrábaného z plodín, odpadu a zvyškov, do Únie – Neexistencia osobnej dotknutosti – Žaloba podaná združením zloženým prevažne z členov, ktorí vyrábajú a dodávajú etanol z obnoviteľných zdrojov do Únie – Neexistencia osobnej dotknutosti – Neprípustnosť
[Článok 263 štvrtý odsek ZFEÚ; nariadenie Európskeho parlamentu a Rady 2023/2405, článok 3 bod 8 písm. c), článok 4 ods. 1, 4 a 5 a príloha I]
(pozri body 25 – 30, 35 – 46, 67 – 80)
Výrok rozsudku
1.
Žaloba sa zamieta ako neprípustná.
2.
Konanie o návrhoch na vstup vedľajšieho účastníka do konania, ktoré podali Európska komisia, ako aj Renewable Fuels Association, Growth Energy, U. S. Grains Council a LanzaJet, sa zastavuje.
3.
ePure, de Europese Producenten Unie van Hernieuwbare Ethanol a Pannonia Bio Zrt. znášajú svoje vlastné trovy konania a sú povinné nahradiť trovy konania Európskeho parlamentu a Rady Európskej únie s výnimkou trov konania, ktoré vynaložili v súvislosti s návrhmi na vstup vedľajšieho účastníka do konania.
4.
Parlament, Rada a osoby, ktoré podali návrh na vstup vedľajšieho účastníka do konania, uvedené v bode 2 tohto výroku, znášajú svoje vlastné trovy konania spojené s návrhmi na vstup vedľajšieho účastníka do konania.